Riżoluzzjoni tal-Parlament Ewropew ta' l-14 ta' Marzu 2007 dwar il-konklużjoni tal-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa, u l-Istati Uniti ta' l-Amerika, minn naħa l-oħra



Official Journal 301 E , 13/12/2007 P. 0143 - 0146



P6_TA(2007)0071 Ftehim dwar it-Trasport bl-Ajru bejn il-Komunità Ewropea u l-Istati Uniti ta' l-Amerika Riżoluzzjoni tal-Parlament Ewropew ta' l- 14 ta' Marzu 2007 dwar il-konklużjoni tal-Ftehim dwar it- Trasport bl-Ajru bejn il-Komunità Ewropea u l-Istati Membri tagħha, minn naħa, u l-Istati Uniti ta' l-Amerika, minn naħa l-oħra Il-Parlament Ewropew, - wara li kkunsidra l-proposta għal deċiżjoni tal-Kunsill u r-rappreżentanti tal-gvernijiet ta' l-Istati Membri ta' l-Unjoni Ewropea, li ltaqgħu fil-Kunsill dwar il-konklużjoni tal-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, min-naħa, u l-Istati Uniti ta' l-Amerika, min-naħa l-oħra (COM(2006)0169), ("l-abbozz ta' ftehim ta' Novembru 2005") - wara li kkunsidra t-test għal abbozz ta' ftehim ġdid li qablu dwaru d-delegazzjonijiet ta' l-UE u ta' l-Istati Uniti fit- 2 ta' Marzu 2007 ("abbozz ta' ftehim tat- 2 ta' Marzu 2007"), - wara li kkunsidra r-riżoluzzjoni tiegħu tas- 17 ta' Jannar 2006 dwar l-iżvilupp ta' l-aġenda għall-politika esterna ta' l-avjazzjoni tal-Komunità [1], - wara li kkunsidra l-Artikolu 103(2) tar-Regoli ta' Proċedura tiegħu, A. billi l-Qorti tal-Ġustizzja tal-Kounita' Ewropea iddeċidiet li bosta ftehimiet bilaterali ta' l-avjazzjoni bejn l-Istati Membri u l-Istati Uniti jmorru kontra l-prinċipji tal-liġi ta' l-UE u billi l-konkluzzjoni ta' ftehim dwar l-avjazzjoni bejn l-UE u lIstati Uniti hija l-aħjar mezz biex tiġi garantita konformità sħiħa mal-liġi ta' l-UE, B. billi s-swieq ta' l-UE u ta' l-Istati Uniti flimkien jiffurmaw 60 % tat-traffiku ta' l-ajru dinji u ftehim ta' lavjazzjoni bejn l-UE u l-Istati Uniti ikun ta' benefiċċju għall-konsumaturi fuq iż-żewġ naħat ta' l-Atlantiku u tista' sservi ta' mudell għal iżjed liberalizzazzjoni u konverġenza regolatorja mad-dinja kollha, C. billi l-Kunsill ikkunsidra l-abbozz tal-ftehim li ġie finalizzat f'Novembru 2005 ma kienx ser jipprovdi bilanċ suffiċjenti ta' opportunitajiet, sakemm l-Istati Uniti ma joħolqux opportunitajiet akbar għall-kumpaniji ta' l-UE biex ikollhom aċċess għas-suq domestiku ta' l-Istati Uniti permezz ta' investiment u parteċipazzjoni fil-kumpaniji ta' l-ajru ta' l-Istati Uniti, D. billi d-Dipartiment tat-Trasport ta' l-Istati Uniti rrisponda b'Avviż ta' Proposta ta' Tfassil tar-Regoli, li jnaqqas ir-riġidità ta' l-interpretazzjoni tiegħu tar-rekwiżit statutorju li l-kumpaniji ta' l-ajru ta' l-Istati Uniti jridu jkunu taħt il-kontroll proprju taċ-ċittadini ta' l-Istati Uniti, imma ddeċieda f'Diċembru 2006 li jirtira dan l-Avviż wara li analizza bosta kummenti pubbliċi, inklużi dawk riċevuti mill-Kungress ta' l- Istati Uniti, E. billi dan wassal għal sensiela ġdida ta' negozjati li rriżultaw f'test għal abbozz ta' ftehim ġdid fit- 2 ta' Marzu 2007, F. billi fi ftehim bħal din il-konverġenza tar-regolamenti hija partikularment importanti, speċjalment ta' regolamenti dwar is-sikurezza, is-sigurtà, l-ambjent u d-drittijiet soċjali tal-ħaddiema, Prinċipji ġenerali 1. Jirrikonoxxi l-importanza tal-ftehim ta' l-avjazzjoni bejn l-UE u lIstati Uniti mhux biss għal mertu tagħha stess imma wkoll bħala eżempju għal ftehim ieħor fil-futur; 2. Jilqa' b'sodisfazzjon, għalhekk, l-abbozz ta' ftehim tat- 2 ta' Marzu 2007 bħala pass importanti lejn suq integrat ta' l-avjazzjoni fit-transatlantiku li jkun ta' benefiċċju għall-konsumaturi; 3. Kien jippreferi kieku l-konklużjoni ta' ftehima ġenerali bilanċjata waħda li tkopri l-aspetti kollha talftuħ tas-suq u tal-konverġenza regolatorja minflok approċċ b'fażijiet differenti fi ftehimiet parzjali; 4. Jilqa' b'sodisfazzjon, għalhekk, l-Artikolu 21 ta' l-abbozz ta' ftehim tat- 2 ta' Marzu 2007 li jinkludi aġenda u kalendarju ċar għan-negozjati dwar ftehima tat-tieni stadju, inklużi dispożizzjonijiet li jippermettu lill-Partijiet li jissospendu d-drittijiet speċifikati fil-ftehima ta' l-ewwel stadju jekk 30 xhar wara l-bidu tannegozjati dwar ftehima tat-tieni stadju ma tkun ġiet konkluża l-ebda ftehima ta' dan it-tip; 5. Jitlob lill-Ministri tat-Trasport biex jadottaw l-abbozz ta' ftehim tat- 2 ta' Marzu 2007 waqt il-laqgħa tal-Kunsill tat- 22 u tat- 23 ta' Marzu 2007; Il-ftuħ tas-suq 6. Jenfasizza li ftehim ta' l-avjazzjoni ġdid bejn l-UE u l-Istati Uniti għandha tkun bilanċjata f'termini ta' aċċess għas-suq, billi jiġu kkunsidrati wkoll kwistjonijiet bħal kabotaġġ, dritt ta' stabbiliment, sjieda, u kontroll de facto u għajnuna statali; 7. Jilqa' b'sodisfazzjoni, għalhekk, inter alia klawsoli fl-abbozz ta' ftehim tat- 2 ta' Marzu 2007 dwar ilpussess, l-investiment u l-kontroll (Anness 4) u dwar l-għoti ta' franchise u ditti (Anness 5), u l-ftuħ tal- "Programm Fly America" għall-kumpaniji ta' l-UE; 8. Jiddispjaċih, madankollu, li ma sar l-ebda progress dwar il-kabotaġġ u li l-possibilità għall-kumpaniji ta' l-UE li jeżerċitaw kontroll effettiv fuq linja ta' l-ajru ta' l-Istati Uniti għadha limitata, anke bil-klawsoli estiżi ta' pussess; 9. Jenfasizza li sussidji tal-gvern lill-kumpaniji ta' l-ajru jistgħu jfixklu l-kompetizzjoni u jistieden liż-żewġ partijiet biex iżommu l-użu tagħhom fl-iżjed livell minimu possibli filwaqt li fl-istess ħin jilqa' proċeduri li bihom il-partijiet jistgħu jinfurmaw lil xulxin u jiddiskutu miżuri meħuda minn kull naħa; Konverġenza regolatorja 10. Jinnota li l-iżvilupp ta' konverġenza regolatorja hija ttrattata biss b'mod parzjali fl-abbozz ta' ftehim tat- 2 ta' Marzu 2007 u tħalliet pjuttost għall-Kumitat Konġunt; 11. Barra minn hekk jinnota li sakemm l-abbozz ta' ftehim tat- 2 ta' Marzu 2007 jittratta l-konverġenza regolatorja, dan jaffettwa l-iżjed dispożizzjonijiet dwar is-sikurezza u s-sigurtà, bi ftit referenza dwar l-aspetti ambjentali u soċjali; Sikurezza u sigurtà 12. Jilqa' l-koperazzjoni bejn l-awtoritajiet responsabbli ta' l-UE u ta' l-Istati Uniti fil-qasam tas-sikurezza ta' l-avjazzjoni, kemm fil-livell ta' l-UE u fil-livell federali ta' l-Istati Uniti kif ukoll rispettivament fil-livell ta' l-Istati Membri u l-Istati; 13. Jinnota l-importanza tal-"blacklist" Ewropea ta' kumpaniji li mhumiex ta' standard xieraq u tas-sistema ta' l-Istati Uniti li timmonitorja l-istandards tal-kumpaniji ta' l-ajru u jistieden liż-żewġ partijiet biex jaqsmu informazzjoni f'dan ir-rigward; 14. Jinnota l-importanza ta' miżuri tas-sigurtà għall-avjazzjoni imma jwissi kontra miżuri eċċessivi jew mhux ikkoordinati li mhumiex ibbażati fuq evalwazzjoni adegwata tar-riskju; 15. Jistieden lill-Kummissjoni u lill-l-Istati Uniti, biex jirrevedu l-effiċjenza ta' miżuri tas-sigurtà addizzjonali fis-seħħ mill-2001 biex jeliminaw l-irduppjar u ħoloq dgħajfa fil-katina tas-sigurtà; 16. Jenfasizza li l-privatezza taċ-ċittadini Ewropej u ta' l-Istati Uniti għandha tiġi rispettata meta jkun hemm skambju bejn l-UE u l-Istati Uniti ta' data personali tal-passiġġieri, skond il-kriterji mitluba mill-Parlament Ewropew fir-riżoluzzjonijiet tiegħu tat- 13 ta' Marzu 2003 [2] u tas- 7 ta' Settembru 2006 [3]; jenfasizza f'dan ir-rigward l-urġenza li jinkisbu standards mad-dinja kollha dwar protezzjoni tad-data u dwar il-privatezza; 17. Iħaddan il-kunċett ta' "kontroll wieħed tas-sigurtà", b'kontrollar fuq il-passiġġieri u bagalji li jsir biss fil-bidu tal-vjaġġ tagħhom u mhux mill-ġdid ma' kull trasferiment; Ambjent 18. Jirrikonoxxi li s-settur ta' l-avjazzjoni għandu ħafna effetti ambjentali negattivi, b'mod partikulari bħala sors ta' storbju u bħala kontributur sinifikanti għall-bidla klimatika, bħal modi oħrajn ta' trasport, u li dawn l-effetti se jiżdiedu bit-tkabbir ta' l-avjazzjoni; 19. Jinnota li d-dispożizzjonijiet ta' l-Artikolu 15 ta' l-abbozz tal-ftehim tat- 2 ta' Marzu 2007 jisħqu liżjed fuq l-effetti negattivi possibbli ta' miżuri ambjentali u l-ħtieġa biex dawn jittaffew, minflok ma jkun hemm enfasi fuq il-ħtieġa ta' azzjoni ambjentali fl-avjazzjoni; 20. Għalhekk jenfasizza l-ħtieġa kemm għan-naħa ta' l-UE kif ukoll ta' l-Istati Uniti biex jieħdu miżuri effettivi biex inaqqsu l-impatt ambjentali negattiv ta' l-avjazzjoni, mingħajr esklużjoni minn qabel ta' kwalunkwe strument regolatorju, finanzjarju jew ta' tip ieħor biex jintlaħaq dan l-għan; 21. Jilqa' l-proposta tal-Kummissjoni biex tinkludi l-avjazzjoni fis-sistema ta' kummerċ ta' l-emissjonijiet Ewropej biex jitnaqqas l-impatt tas-settur ta' l-avjazzjoni fuq il-bidla klimatika; jinnota li taħdidiet iridu jitwettqu ma' l-Istati Uniti fi stadju tal-bidu bil-ħsieb li jinkludu t-traffiku bl-ajru transatlantiku fi ħdan issistem Ewropea ta' kummerċ ta' l-emissjonijiet mill-2012 biex jippermettu l-avjazzjoni biex tkun inkluża fi ħdan il-perjodu ta' żmien stipulat; 22. Jistieden liż-żewġ partijiet biex jagħmlu skambju ta' l-aħjar prattika dwar it-tnaqqis ta' l-istorbju, filwaqt li jkunu rikonoxxuti d-differenzi f'ċirkustanzi lokali; 23. Jilqa' b'sodisfazzjon il-Paragrafi 34 u 35 tal-Memorandum ta' Konsultazzjonijiet mehmuż ma' labbozz ta' ftehim tat- 2 ta' Marzu 2007, li fihom l-Istati Uniti u l-UE jaqblu li jaħdmu flimkien fil-qafas tal-ICAO u tal-G8 biex inaqqsu l-istorbju u l-emissjonijiet mill-vetturi ta' l-ajru; jilqa' b'sodisfazzjon l-intenzjoni ta' l-awtoritajiet responsabbli ta' l-Istati Uniti u ta' l-UE biex itejbu l-kooperazzjoni teknika fil-qasam tarriċerka u ta' l-iżvilupp tat-teknoloġija fix-xjenza tal-klima; Politika soċjali 24. Jistieden lill-partijiet interessati fis-settur ta' l-avjazzjoni ta' l-Istati Uniti u ta' l-UE biex jieħdu sehem fi djalogu kontinwu dwar standards soċjali, bl-għan li jippromwovu qbil reċiproku, kundizzjonijiet indaqs u flistess waqt livell għoli ta' standards soċjali; 25. Jistieden lill-Kummissjoni biex titlob għall-introduzzjoni ta' referenzi għal leġiżlazzjoni internazzjonali relevanti dwar id-drittijiet soċjali fiftehim eventwalli, b'mod partikulari l-istandards tax-xogħol inkorporati fil-konvenzjonijiet fundamentali ta' l-Organizazzjoni Dinjija tax-Xogħol (ILO 1930-1999), fil-linji gwida ta' l-OECD għall-Intrapriżi Multinazzjonali (1976, riveduti 2000) u fil-Konvenzjoni ta' Ruma dwar il-Liġi Applikabbli għall-Obbligi Kuntrattwali (1980); 26. Jinsisti li l-leġiżlazzjoni soċjali ta' l-UE għandha tiġi applikata għall-ħaddiema reklutati u/jew li jaħdmu fl-Istati Membri, b'mod partikulari d-Direttivi dwar il-konsultazzjoni u l-informazzjoni tal-impjegati (2002/14/KE, 98/59/KE u 80/987/KEE), id-Direttiva dwar l-organizzazzjoni tal-ħin tax-xogħol ta' staff mobbli fl-avjazzjoni ċivili (2000/79/KE) u d-Direttiva dwar l-impjegar ta' ħaddiema fil-qafas tad-dispożizzjoni tas-servizzi (96/71/KE); Il-proċess tan-negozjati 27. Jistieden lill-Kummissjoni biex tiżgura li jkun hemm informazzjoni u konsultazzjoni kompleta tal- Parlament Ewropew u tal-partijiet relevanti kollha li għandhom interess fis-settur qabel u matul in-negozjati tat-tieni stadju; 28. Jilqa' l-idea li jkun hemm laqgħat regolari bejn Membri tal-Parlament Ewropew u l-Kungress ta' l-Istati Uniti biex jiddiskutu l-kwistjonijiet relevanti kollha rigward il-ftehim ta' l-avjazzjoni bejn l-UE u l-Istati Uniti; * * * 29. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni lill-gvernijiet u lill-parlamenti ta'l-Istati Membri u lill-Kungress Amerikan. [1] ĠU C 287 E, 24.11.2006, p.84. [2] ĠU C 61 E, 10.3.2004, 381. [3] ĠU C 305 E, 14.12.2006, p. 250. --------------------------------------------------